રાફેલ સોદા પર કોંગ્રેસ અધ્યક્ષ રાહુલ ગાંધીએ ફરી એક વાર પ્રહાર કર્યો છે. તેમણે જમાવ્યું કે ફ્રાન્સની દસોલ્ટ એવિએશને અનિલ અંબાણીની કંપનીમાં 284 કરોડ રૂપિયાનું રોકાણ કર્યું અને અનિલ અંબાણીએ આ જ નાણાંથી જમીન ખરીદી હતી. રાહુલે દસોલ્ટના સીઈઓ ખોટું બોલી રહ્યા હોવાનું જણાવ્યું હતું. રાહુલે સણસણતો સવાલ કર્યો કે દસોલ્ટે ખોટ કરી રહેલી કંપનીમાં શા માટે રૂ. 284 કરોડનું રોકાણ કર્યું? તેઓ માત્રે એક વ્યક્તિને બચાવી રહ્યા છે જે દેશનું સંચાલન કરી રહ્યા છે. સીબીઆઈના વડાને પણ એટલા માટે હટાવાયા કારણ કે તેઓ રાફેલ મામલે તપાસ શરૂ કરવાના હતા.